5. INFORMACIONI SISTEM - DCS

OPŠTE KARAKTERISTIKE


Osnovna uloga DCS Informacionog sistema je da obezbedi proces opsluživanja vazduhoplova, putnika i stvari sa ciljem da pruži visok nivo usluge, bezbednost, sigurnost  i ekonomičnost, kako klijentima tako i Naručiocu sistema. Koriste ga avio-kompanije kao lokalni DCS ukoliko nemaju pristup svom DCS, za AD-HOC i charter letove, i dr.
Informacioni sistem mora da ima mogućnost da bude nezavisan od terminalske platforme   i opreme za zajedničku upotrebu (CUPPS) na koju je postavljen, kao i da ima mogućnost rada na terminalskoj platformi i opremi Naručioca. CUPPS platforma koju trenutno koristi Naručilac je Travsys CUPPS.
Informacioni sistem mora da omogući Naručiocu korišćenje WEB aplikacije  za  registraciju putnika za aviokompanije koje nemaju ili ne koriste svoju WEB aplikaciju. WEB aplikacija se planira godišnje za jednu  avio kompaniju  koju  će definisati Naručilac u toku trajanja ugovora (ukupno 3 aviokompanije).
Informacioni sistem mora da ima korisnički interfejs koji je na engleskom jeziku. Korisnički interfejs WEB aplikacije mora biti minimalno na srpskom i na engleskom jeziku.
Administracija Informacionog sistema može se vršiti sa udaljenog mesta (Remote administration).
Referentni podaci u okviru Informacionog sistema su zajednički i definišu se od strane unapred definisane grupe korisnika sistema.
Ponuđač će vršiti pripremu i ažuriranje baze podataka (podaci o vazduhoplovima) na zahtev Naručioca, a po zahtevu korisnika usluge (aviokompanije) koje  Naručilac opslužuje.

SKALABILNOST I DOSTUPNOST
Informacioni sistem,  koji je predmet nabavke,  mora da obezbedi visok  nivo skalabilnosti i dostupnosti sistema:
· Broj korisnika sistema (uređaja sistema) ne sme da utiče na performanse sistema
· Informacioni sistem je predviđen za rad 24 časa,7 dana u nedelji, 365 dana u godini.
· Dostupnost sistema mora biti minimalno 99.2%, kumulativno na godišnjem  nivou, ne računajući planirana isključenja sistema.

ARHITEKTURA INFORMACIONOG SISTEMA
Informacioni sistem mora imati arhitekturu koja obezbeđuje visoku dostupnost podataka. Informacioni sistem mora da obezbedi jedinstvenost, integritet i tačnost svih podataka.

BEZBEDNOST I SIGURNOST INFORMACIONOG SISTEMA


Informacioni sistem treba da bude bez virusa i drugih infekcija koje mogu da utiču na rad sistema, što se odnosi i na sve nove verzije sistema. Ponuđač je dužan da obezbedi sve neophodne antivirusne softvere, koji treba da očuvaju bezbednost sistema i njegovu zaštitu od neovlašćenog pristupa.
Informacioni sistem treba da obezbedi visok nivo bezbednosti i da zaštiti sistem od neovlašćenog pokušaja prijave. Korisnici treba da potvrde autentičnost (šifra ili neki drugi način) prilikom prijavljivanja na sistem preko radne stanice.
Informacioni sistem treba da obezbedi mogućnost blokade pristupa podacima iz sistema u slučaju vanrednih situacija (emergency situation) koje će naknadno biti definisane od strane Naručioca.

FUNKCIONALNI ZAHTEVI VEZANI ZA KORISNIČKI INTERFEJS:


Potrebno je da informacioni sistem koji je predmet nabavke ima korisnički grafički interfejs koji je jednostavan za upotrebu (User friendly Graphical User Interface).
Korisnički grafički interfejs mora da  bude takav da omogući  brzu i jednostavnu promenu u sistemu (npr. promena sedišta, dodavanje prtljaga, brisanje prtljaga, ažuriranje podataka o vrsti i količini tereta i sl.)
Sistem treba da bude intuitivan, tj. da skreće pažnju korisnicima na tok radnji koje treba preduzeti u korisničkom okruženju.
Korisnik mora da ima mogućnost brzog pristupa radi obrade podataka na više letova istovremeno (common checkin zone/bag dropoff zone), u okviru korisničkog interfejsa.
Naručilac će, u toku implementacije, definisati korisnike koji u okviru organizacije imaju uvid i/ili ažuriraju različite vrste podataka, a vezano za nivoe sigurnosti podataka.

KARAKTERISTIKE APLIKATIVNOG SOFTVERA

OPŠTE KARAKTERISTIKE I FUNKCIONALNI ZAHTEVI APLIKATIVNOG SOFTVERA DCS
Pod opštim karakteristikama aplikativnog softvera podrazumeva se sledeće:
1. Baza podataka
2. Registracija putnika
I) Priprema leta za registraciju
II) Priprema i registracija na CODE SHARE letovima
III) Registracija putnika sa elektronskim kartama
IV) Registracija putnika sa papirnim kartama
V) Dodeljivanje sedišta putnicima
VI) Registracija putnika na let do krajnjeg odredišta
VII) Samostalna registracija putnika na let
VIII) Razmena podataka o putnicima
IX) Štampanje kupona za ukrcavanje
X) Jump seat
XI) Extra seat
XII) Lista čekanja
XIII) Zatvaranje leta
3. Registracija prtljaga
I) Registracija prtljaga na let do željenog odredišta
II) Štampanje privezaka za prtljag
III) Štampanje rush privezaka
4. Kontrola ukrcavanja
I) Manuelna kontrola kupona za ukrcavanje
II) Automatska kontrola kupona za ukrcavanje
III) Upozorenja
IV) Mogućnost ukrcavanja/iskrcavanja grupe putnika istovremeno
5. Provera pravila koja se odnose na putna dokumenta
I) Pristup sistemu TIMATIC ili ekvivalent
II) Korišćenje aplikacije za proveru pravila koja se odnose na putna dokumenta (pasoši, vize, zdravstvene potvrde i sl.)
III) Ažurnost podataka
6. Kontrola utovara tereta i izrada Liste opterećenja (Load Control)
I) Kreacija leta / Flight Creation
II) Planiranje utovara i distribucija tereta
III) Finalizacija utovara i izrada Liste opterecenja
IV) Distribucija dokumenata vezanih za let.
7. Distribucija informacija o letu I ) Slanje informacija o letu
8. Izveštavanje i statistika
I) Štampanje dokumenata za let
II) Statistički podaci
Pod funkcionalnim zahtevima aplikativnog softvera podrazumeva se sledeće:


· Očitavanje podataka sa dokumenata koji sadrže magnetnu traku, optičke karaktere (OCR) i sl.
· Pristup i korišćenje aplikacije TIMATIC ili ekvivalent
· Unos APIS, AQQ, APP podataka. U slučaju da zahtevani podaci za nekog putnika  nisu kompletni, sistem mora da pruži obaveštenje o tome.
· ESTA (Electronic System for Travel Autorization) provere za zemlje na koje se traženi podaci odnose
· Povezivanje podataka o putnicima koji putuju zajedno (automatski/manuelno) kako bi putnicima bila dodeljena zajednička sedišta (jedno pored drugog), nezavisno od toga  da li su istovremeno registrovani na let ili ne.
· Otvaranje leta po instrukcijama aviokompanija radi omogućavanja online checkin-a
· Mogućnost prikaza putnika koji su čekirani putem WEB aplikacija aviokompanija. Podaci o navedenim putnicima moraju biti automatski preneti u informacioni sistem koji je predmet javne nabavke.
· Brz i jednostavan pristup svakom kreiranom letu u zavisnosti od prava pristupa korisnika
· Brz i jednostavan prelazak iz jednog u drugi kreirani let, te mogućnost praćenja i rada  u istim od strane jednog korisnika.
· Sve aktivnosti u okviru aplikativnog softvera mogu da se izvršavaju putem tastature i putem miša
· Sistem mora da omogući rad dva ili više BGR na jednoj radnoj stanici ili kombinaciju BGR i fast gate rampe sa integrisanim BGR.

1. Baza podataka
· Kreiranje letova za vazduhoplovne kompanije, kako za korisnike, tako i za one koji nisu korisnici sistema koji je predmet javne Nabavke.
· Kreiranje letova sa više destinacija/sa više segmenata leta
· Mogućnost postavke pravila rada po uputstvima aviokompanija  (bussines rulles) od strane Naručioca
· Kreiranje liste planiranih letova u odnosu na dnevni i sezonski red letenja
· Unošenje podataka o vazduhoplovima korisnika sistema na osnovu kompanijskih priručnika ( IATA AHM 560, Aircraft Engineering manuals i sl)
· Definisanje pravila pristupa sistemu koji je predmet javne nabavke (Security access data)
· Priprema, generisanje i ažuriranje liste poruka koje se odnose na opsluživanje vazduhoplova, putnika i stvari po unapred definisanim formatima (type B, free text form i sl.)
· Redovno pohranjivanje podataka u bazi podataka kao i ažuriranje postojećih
2. Registracija putnika:
I) Priprema leta za registraciju
· prikaz podataka o putnicima (PNL, ADL) iz kompanijskih rezervacionih sistema sa konstantnim unosom i ažuriranjem sistema podacima iz rezervacionog sistema kompanija
· Protektiranje sedišta
· Unošenje napomena vezanih za putnike ili let koje će tokom registracije/kontrole ukrcavanja putnika biti vidljive korisniku koji vrši registraciju/kontrolu ukrcavanja putnika.
· Unošenje podataka o agentima koji učestvuju u registraciji putnika i prtljaga (ime i prezime, br. telefona i sl.)
· unošenje podataka na aktuelnom letu o dodeljenoj čekaonici i sl (npr izlaz za ukrcavanje)

II) Opsluga putnika na CODE SHARE letovima odnosno prikazivanje podataka o putnicima operativne i marketing avio kompanije radi dalje registracije na let
III) Istovremena registracija putnika sa papirnim i/ili elektronskim kartama
IV) Registracija putnika sa elektronskim kartama:
· Offline /control metod
· Online / interactive metod
V) Dodeljivanje sedišta putnicima
· Mogućnost odabira sedišta
· Mogućnost izmene dodeljenog sedišta na inicijalnom ili narednom letu
VI) Registracija putnika na let do krajnjeg odredišta
· Putnik nastavlja putovanje letom iste avio kompanije (OSTCI - authomatic through check in on own system)
· Putnik nastavlja putovanje letom druge avio kompanije (IATCI - inter airline through check in)
VII) Samostalna registracija putnika na let
· registracija putnika putem interneta (web checkin). Ponuđač se obavezuje da omogući Naručiocu, da WEB aplikaciju za registraciju putnika, postavi na internet prezentaciju aerodroma.
VIII) Razmena podataka o putnicima
· Mogućnost automatskog prenosa podataka o putnicima sa jednog leta na drugi let (kašnjenje vazduhoplova, otkazivanje leta i sl.) iste ili druge aviokompanije, u slučajevima kada je ova transakcija moguća
IX) Štampanje kupona za ukrcavanje
· štampanje kupona za ukrcavanje u skladu sa IATA preporučenom praksom  (2D bar code, mobile bar code i sl. )
X) Jump seat
· Mogućnost registracije putnika na Jump seat
XI) Extra seat
· Mogućnost dodeljivanja više „extra seat“ sedišta po putniku
XII) Lista čekanja
· Mogućnost automatskog formiranja lista po prioritetima za putnike koji imaju specijalan status (registracija putnika sa servis kartama, otvorenim kartama, promena klase putovanja/ upgrade, downgrade i sl.)
XIII) Zatvaranje leta
· Formiranje stanja primljenih putnika na let po kategorijama
· Mogućnost aktiviranja već zatvorenog leta radi dalje obrade podataka
3. Registracija prtljaga
· Registracija prtljaga na let do željenog odredišta
· Mogućnost podešavanja na PIECE/WEIGHT koncept.
· Mogućnost prepoznavanja i davanja upozorenja u slučaju odstupanja od postavljenih pravila rada – bussines rules
· Mogućnost registracije prtljaga do krajnjeg odredišta putnika
· Mogućnost registracije prtljaga do destinacije koja nije krajnje odredište putnika
· Štampanje privezaka za prtljag
· Mogućnost štampanja formata privezaka za prtljag u skladu sa IATA
preporukama
· Štampanje rush privezaka
· Mogućnost štampanja privezaka za prtljag koji se šalje na let nezavisno od putnika
4. Kontrola ukrcavanja
II) Manuelna kontrola kupona za ukrcavanje
· Ručno unošenje podataka u sistem prilikom ukrcavanja putnika
· Promena statusa putnika (iskrcavanje već ukrcanog putnika)
III) Automatska kontrola kupona za ukrcavanje
· Automatsko očitavanje različitih formata kupona za ukrcavanje u vazduhoplov (online, mobile, CUSS i kupona izdatih na šalteru za registraciju putnika i prtljaga)Istovremena kontrola ukrcavanja na više različitih uređaja po terminalu (2xBGR, self boarding gate i sl.)
· interaktivna kontrola odnosa broja ukrcanih putnika u realnom vremenu i broja putnika koji se očekuje da bude ukrcan na predmetnom letu
IV) Upozorenja
· alarmiranje agenta na kontroli ukrcavanja putnika za putnike kojima nije dozvoljeno ukrcavanje po različitim kriterijumima
V) Mogućnost ukrcavanja/iskrcavanja grupe putnika istovremeno
5. Provera pravila koja se odnose na putna dokumenta
IV) Pristup sistemu TIMATIC ili ekvivalent
· Mogućnost pristupa aplikaciji u toku korišćenja Informacionog sistema na predmetnom letu
V) Korišćenje aplikacije za proveru pravila koja se odnose na putna dokumenta (pasoši, vize, zdravstvene potvrde i sl.)
· Mogućnost provere pravila za ulazak u zemlju odredišta koja se odnose na potrebna putna dokumenta, vize, zdravstvene potvrde i sl.
VI) Ažurnost podataka
· Ponuđač je odgovoran za pravovremeno ažuriranje podataka u skladu sa izmenama i dopunama podataka u Timatic sistemu ili ekvivalentu

6. Kontrola utovara tereta i izrada Liste opterećenja / Load Control
Sistem mora da ima mogućnosti:
I) Kreiranje leta (Flight Creation)
· Kreiranja planiranih/schedule, neplaniranih/ad-hoc, disruption letova za vazduhoplovne kompanije, kako za korisnike, tako i za one koji nisu korisnici DCS-a.
· Kreiranja letova sa više destinacija/Multi leg flights
· Kreiranja liste planiranih letova u odnosu na dnevni i sezonski red letenja.
· Brz i jednostavan prelazak iz jednog u drugi kreirani let, te mogućnost praćenja i rada u istim od strane jednog korisnika.
· Jasan prikaz svih operativnih podataka na jednom mestu (ekranu) za dati let u odnosu na tip vazduhoplova kao i redovno ažuriranje istih od strane administratora, a na zahtev i po pravilima vazduhoplovne kompanije korisnice DCS-a.
· Pregled svakog leta ponaosob po fazama, vremenski određenim (timeline), odnosno prikaz svih segmenata leta od kreiranja istog, otvaranja pa sve do finalizacije i slanja odlazećih poruka.

II) Planiranje utovara i distribucija tereta / Load planning & load distribution
· Unos i promena operativnih podataka - Regulated Take-off Weight, Passenger weight, Standard/Non-standard crew, Pantry, Potable water, Dry OperatingWeight, Dry Operating Index, itd., za dati tip vazduhoplova, određene registracije, a u odnosu na AHM 560 za vazduhoplovne kompanije koje su u sklopu DCS-a, kao i za one koje to nisu.
· Unos podataka za gorivo/ Fuel Figures određene gustine u zavisnosti od “statusa goriva” – Provisionally, Stand-by, Final.., uz mogućnost korišćenja vrednosti zasnovanih na statistici, odnosno prosecnoj upotrebi goriva određenog tipa vazduhoplova za datu destinaciju. Nadalje, neophodan je prikaz uticaja goriva, na uzdužnu ravnotežu (Longitudinal Balance) izražen kroz Loading Index Take-off Weight/LITOW kao i procenat MAC-a na TOW-u.
· Aktiviranje opcije za standardno i ne-standardno punjenje gorivom.
· Proračun Estimated Zero Fuel Weight-a (EZFW) u odnosu na bukovano stanje putnika i robe izražen kroz Loading Index Zero Fuel Weights/LIZFW kao i
%MAC-a na EZFW-u.
· Promena verzije putničke kabine/ Cabin Version u zavisnosti od bukovanog stanja putnika i/ili zahteva prevozioca.
· Prikaz distribucije putnika po klasama i zonama, kao i prisustvo ostalih kategorija putnika kao sto su: DHC, JPS, XCS, itd. Nadalje, od sistema se zahteva i mogućnost “manuelnog ubacivanja” putnika i njihova distribucija po klasama i zonama u slučaju “manuelne registracije” putnika.
· Prikaz ukupnog “mrtvog tereta” (deadload), prisutnog na letu, a podeljenog na kategorije po standadima IATA-e, kao i pristup agenta za robu / Cargo Agent sistemu i mogućnost unosa svih relevantnih podataka o robi sa njegove strane.
· Grafički prikaz robnih odeljaka, podeljenih u zavisnosti od zahteva kompanije- prevozioca na sekcije/ Net Sections, a koji moraju da sadrže i sledeće podatke vezane za proveru: zapreminskog statusa robnog odeljka/sekcije, maksimalno dozvoljeno opterećenje robnog odeljka/sekcije, maksimalno dozvoljeno dužno opterećenje robnog odeljka/sekcije, maksimalno  dozvoljeno  podno opterećenje robnog odeljka-sekcije, maksimalno dozvoljenog kombinovanog i kumulativnog opterećenja, poprečnu neuravnoteženost, kao i upozorenje na utovarene opasne materije i specijalne kategorije tereta/Dangerous Goods- Special Load incopatibility.
· Jednostavna i laka distribucija mrtvog tereta kao i izmena svake promene nastale usled razlike između planiranog i finalnog stanja, a sto se odnosi na prebacivanje tereta iz robnog odeljka u robni odeljak, skidanje dela tereta usled preopterećenosti/Offload due to Overweight, ispadanja iz centraže/Out of Trim  i sl.
· Automatsko planiranje utovara zasnovanog na osnovnim principima utovara/istovara tereta i idealnom položaju centra težišta.
· Praćenje aktuelnog položaja centra težišta/Center of Gravity – CG, tokom distribucije tereta.
· Prikaz idealnog položaja centra težišta za dati tip vazduhoplova ili određenog na zahtev kompanije-prevozioca, a u cilju uštede goriva.
· Štampanje preliminarne Liste opterećenja/Provisional Loadsheet, kao i štampanje Uputstva za utovar/Loading Instruction.
· Finalizacija utovara i izrada Liste opterećenja / Final Loading Instruction Report and final LoadsheetBrza i jednostavna finalizacija utovara uz  mogućnost obaveznog upozorenja  na svaku nastalu promenu po finalizaciji (skidanje/dodavanje putnika sa/na let, skidanje/dodavanje bilo koje kategorije mrtvog tereta) – Last Minutes Changes/LMC.
· Prikaz svih relevantnih podataka na Listi opterećenja (datum, broj leta, registracija, kabinska verzija, posada, ukupan broj putnika,  distribuciju putnika, podelu putnika po genderu, ukupnu količinu tereta, teret dat po kategorijama, distribuciju tereta po robnim odeljcima, underload, maksimalno dozvoljene i aktuelne težine vazduhoplova, limite centra težišta, položaj centra težišta na ZFW, TOW, LW izraženog u %MAC-a, vrednost ugla horizontalnog stabilizatora na poletanju vazduhoplova – STABTO, kao i sve dodatne iformacije od bitne važnosti kako za sam let, tako i za prihvat vazduhoplova, a koje se unose kao slobodan tekst).
III) Distribucija dokumenata vezanih za let.
· Brza i nesmetane distribucije svih dokumenata relevantnih za let (Loadsheet, Loading Instruction Report, Notoc, Flight Plan, etc.), štampanjem, slanjem ACARS-om, kao i slanja svih relevantnih poruka vezanih za let: MVT, LDM, CPM, UCM i sl.
7. Distribucija informacija o letu
I) Slanje informacija o letu
· Mogućnost slanja informacija o letu (tip A i tip B poruke) prema unapred definisanim kriterijumima (putnici, prtljag, roba, pošta i sl)
· Mogućnost slanja informacija o letu u slobodnoj formi prema unapred definisanim kriterijumima (putnici, prtljag, roba, pošta i sl.)
II) Primanje informacija o letu
· Mogućnost primanja infromacija o letu (tip A i tip B poruke) prema unapred definisanim kriterijumima (putnici, prtljag, roba, pošta i sl.)
· Mogućnost primanja informacija o letu u slobodnoj formi (free text format) prema unapred definisanim kriterijumima (putnici, prtljag, roba, pošta i sl.)
8. Izveštavanje i statistika
I ) Štampanje dokumenata za let
· Mogućnost štampanja podataka o letu po različitim parametrima (putnici, prtljag, roba, pošta i sl. ) u realnom vremenu (PIL, LIR, Provisional/ Final Loading Instruction Report and final Loadsheet, passenger manifest, baggage manifest i sl. )
· Mogućnost štampanja podataka o letu po različitim parametrima (putnici, prtljag, roba, pošta i sl. ) nakon realizacije leta
II ) Statistički podaci
· Dostupnost arhivskih podataka o letu po različitim kriterijumima za određeni vremenski period od minimum 7 dana (samostalno i/ili na zahtev)
KOMUNIKACIONI LINK

Ponuđač je dužan da obezbedi komunikacioni link koji omogućava Naručiocu da koristi, pristupa i vrši razmenu podataka na aplikativnom nivou softvera DCS Ponuđača. Komunikacioni link predstavlja konekciju od gateway-a CUPPS provider-a ili DCS gateway-a Ponuđača do Host-a Ponuđača (aplikativnog softvera DCS).
Komunikacioni link mora imati redudansu, odnosno neophodno je da pored primarnog linka postoji i back up link. Za realizaciju linka neophodno je da se koriste tehnologije  koje su otporne na elektromagnetne smetnje kao što su optički i STP CAT7 bakarni kablovi, izbegavajući komunikaciju preko CAT3 paričnih kablova, sa dovoljnim kapacitetom koji mora biti prilagođen tehničkim zahtevima aplikativnog softvera DCS i potrebama Naručioca, tako da omogući optimalan rad informacionog sistema i nesmetano funkcionisanje procesa realizacije saobraćaja.
Ponuđač je dužan da u okviru usluge komunikacionog linka obezbedi svu neophodnu informatičku opremu potrebnu za njegov rad (Gateway, Ruter, Modem i ostalo).


POČETNA POSTAVKA INFORMACIONOG SISTEMA

IMPLEMENTACIJA INFORMACIONOG SISTEMA


OPŠTE KARAKTERISTIKE


Ponuđač se obavezuje da isporuči Informacioni sistem i izvrši uslugu implementacije Informacionog sistema tako što će obezbediti dizajn kompletnog sistema, uključujući i dizajn integracije sa drugim sistemima koji su potrebni, zatim da izvrši usluge postavke i konfiguracije sistema, integraciju sa drugim sistemima, da omogući test period za evaluaciju rada sistema i da izvrši puštanje sistema u rad kako bi se omogućio operativan rad sistema i ispunile glavne karakteristike i funkcionalni zahteve opisani u tehničkoj specifikaciji.
Ponuđač je dužan da omogući Naručiocu da informacioni sistem koristi za sve kompanije navedene u tabeli Spisak Avio kompanija i sistema koji se trenutno koriste, koje u napomeni imaju navedeno Predmet javne nabavke. Takođe, Ponuđač se obavezuje da u toku trajanja ugovora izvrši implementaciju i omogući korišćenje informacionog sistema    i za ostale, nove kompanije, sa kojima Naručilac ostvari saradnju bez dodatnog troška za Naručioca, odnosno u okviru vrednosti ponude za Početnu postavku informacionog sistema.
Implementacija Informacionog sistema se sastoji iz sledećih faza:
· Analiza potreba, dizajn sistema i upravljanje projektom implementacije
· Postavka i konfiguracija sistema
· Integracija
· Evaluacija - test periodPuštanje sistema u rad

Napomena : Svaka od navedenih podfaza će biti konačno definisana pre početka same implementacije od obe ugovorne strane.
U nastavku je kratak opis svake pojedinačne faze implementacije:


I ) ANALIZA POTREBA, DIZAJN SISTEMA I UPRAVLJANJE PROJEKTOM IMPLEMENTACIJE

Ponuđač se obavezuje da obezbedi dizajn kompletnog informacionog sistema (Aplikativni softver DCS i Komunikacioni link), uključujući i dizajn integracije sistema na osnovu prethodno izvršene analize potreba Naručioca i funkcionalnih zahteva.

Ponuđač treba da imenuje najmanje jednog menadžera projekta koji će, na osnovu izvršene analize potreba i u saradnji sa stručnim licima Naručioca određenim za praćenje realizacije nabavke, pripremiti i pratiti realizaciju plana implementacije Informacionog sistema.
Ponuđač treba da obezbedi plan projekta implementacije i instalacije koji će biti koordinisan od strane menadžera projekta i koji ne sme ometati izvršavanje aerodromskih operacija. Sve promene u navedenom planu, koje budu neophodne, zbog  obavljanja  aerodromskih operacija, biće koordinisane preko menadžera projekta.

Analiza potreba, dizajn sistema i upravljanje projektom će se odvijati kroz sledeće faze:

1. Analiza postojećeg sistema i organizacije rada
2. Prikupljanje i naknadna obrada podataka (tehnologija rada, ljudstvo, obučenost osoblja, oprema i slično)
3. Provera valjanosti prikupljenih i obrađivanih podataka
4. Procedure rada
5. Zakonske regulative
6. Ugovorene obaveze sa korisnicima usluga (Avio kompanije - SGHA, SLA, i slično)
7. Dizajn sistema - specifikacija budućeg načina rada
8. Upravljanje projektom implementacije

II ) INSTALACIJA I KONFIGURACIJA SISTEMA

Ponuđač treba da izvrši instalaciju kompletnog informacionog sistema (Aplikativni softver DCS i Komunikacioni link) i ostalog aplikativnog softvera kako bi sistem, koji je predmet javne nabavke, bio operativan i ispunio funkcionalne zahteve.
Konfiguracija Informacionog sistema podrazumeva podešavanje informacionog sistema i njegovih delova prema poslovnim procesima Naručioca.

III) INTEGRACIJA


Potrebno je izvršiti integraciju elementa Informacionog sistema sa sledećim, postojećim, IT sistemima Naručioca:
Potrebno je izvršiti integraciju elementa Informacionog sistema sa sledećim, postojećim, IT sistemima Naručioca:
· komunikaciona mreža Naručioca - LAN (Fast Ethernet,  Gigabit Ethernet,  cat  6 kablovi i multimodna optička vlakna).
· CUPPS platformom kompanije Travsys Integracija će se odvijati kroz sledeće faze:
1. Povezivanje Informacionog sistema sa komunikacionom mrežom Aerodroma
2. Povezivanje Informacionog sistema sa CUPPS platformom
3. BagMessage integracija
4. Testiranje rada


IV ) EVALUACIJA - TEST PERIOD


Evaluacija - test period će se odvijati na način:


1 . Puštanje sistema u probni rad
Ponuđač je dužan da obezbedi test period u trajanju od najmanje dve radne nedelje u okviru kojih će se vršiti demonstracija rada Informacionog sistema i svih softverskih komponenti sistema. Ponuđač je dužan da dostavi plan testiranja koji treba da obuhvati testiranje rada uređaja na Informacionom sistemu, test integracije sistema, korisnički test, kao i test konačnog prihvatanja sistema. Plan testiranja treba da prati prihvaćenu praksu.
Naručilac zadržava pravo da unese izmene u plan testiranja ili da razvije nove operativne testove i procedure za ocenjivanje.
Test za konačno prihvatanje sistema treba da obuhvati sve zahteve iz Tehničke specifikacije   i na osnovu njih izvrši testiranje isporučenog sistema, odnosno svih softverskih komponenti sistema.
V) PUŠTANJE SISTEMA U RAD
Puštanje sistema u rad će se odvijati kroz sledeće faze:
· Puštanje sistema u aktivni rad
· Aktivacija tehničke podrške i održavanja sistema


OBUKA
Ponuđač se obavezuje da organizuje obuku za korišćenje Informacionog sistema kao i obuku za prvi nivo održavanja, u skladu sa sledećim:
I) OBUKA ZA KORIŠĆENJE INFORMACIONOG SISTEMA Ponuđač je obavezan da obezbedi obuku za:
· Superkorisnike sistema – Passenger service
· Superkorisnike sistema – Weight and balance service
za sve elemente Informacionog sistema DCS po principu “train the trainer”.

II) OBUKA ZA PRVI NIVO ODRŽAVANJA INFORMACIONOG SISTEMA Ponuđač je obavezan da obezbedi obuku za:
· Tim tehničkog osoblja
za sve elemente Informacionog sistema DCS po principu “train the trainer”.
Ponuđač je obavezan da obezbedi obuku za tim superkorisnika sistema i tehničkog osoblja Naručioca. Obuka mora da obezbedi adekvatnu obučenost superkorisnika sistema i tehničkog osoblja i poznavanje poslova i procedura rada na prvom nivou održavanja i administracije sistema, kako bi se obezbedilo njegovo optimalno funkcionisanje.
Ponuđač je obavezan da dostavi kompletnu korisničku i tehnničku dokumentaciju za sve elemente Informacionog sistema na engleskom jeziku, kao i priručnike za rad korisnika sistema i priručnike za prvi nivo održavanja.

